|  |  |
| --- | --- |
| **Dagsorden** | **Beslutning** |
|  |  |
| Pkt. 01 Godkendelse af dagsordenen  | Dagsorden godkendt |
| Pkt. 02Godkendelse af referat | Referat fra sidste møde blev godkendt og underskrevet. |
| Pkt. 03 Meddelelser | Der har været formandsmøde i provstiet med indlæg og debat om det kommende menighedsrådsvalg, herunder at få medlemmer til menighedsrådene samt at få frivillige til deltagelse af arbejdet i menighederne.Indledende budgetsamråd blev afholdt i maj og Jette deltog.Der var debat om, hvorvidt en skovkirkegård skulle etableres i provstiet.Alling fik ros for at bede om nedsættelse af ligningsbeløbet for det nye budgetår.Kirkestafetten er startet med stor deltagelse. Folder ligge i våbenhuset.Sogne- /kirkeblad for juni er udkommet i dag. |
| Pkt. 04Regnskaber og budget | **4a. Revisionspåtegning og revisionsprotokollat for årsregnskabet for 2015.**Den uafhængige revisor erklæring på årsregnskabet for 2015 blev kort gennemgået. Der er ingen forbehold eller kritiske bemærkninger. Påtegningen blev taget til efterretning.Revisionsprotokollat side 96 og 97 om årsregnskabet for 2015 blev forelagt. Der er ingen kritiske bemærkninger. Revisionsprotokollat blev underskrevet.Dette er taget til efterretning.**4b. Perioderegnskab for 1. kvartal 2016.**Kvartalsrapporten for 1/1 - 31/3 2016 udviser et positivt resultat på 26 t.kr. Der er ingen negative afvigelser og perioderegnskabet blev taget til efterretning og underskrevet af formand og kasserer.**4c. Fremlæggelse og godkendelse af foreløbigt budget for 2017.**Budgetbidrag for 2017 blev gennemgået. Efter vores anmodning er ligningsbeløb nedsat med 100 t.kr., da frie reserver er relativ høj og en andel heraf ønskes anvendtRegnskabsfører Birgit Nielsen har oplyst, at udgifter tilsvarende er nedsat, da et budget ikke kan afleveres med et underskud på 100 t.kr.På denne dette grundlag er foreløbigt budget - afleveret i dataarkivet d. 01-06-2016 11:17 - godkendt. |
| Pkt. 05Kirke og kirkegården | Der har forud for menighedsrådsmødet været kirkesyn.Der var kun få forhold, som skal ordnes, og vi henviser til synsprotokollen. |
| Pkt. 06Aktiviteter og opgavefordeling | Der er ingen særlig gudstjenester inden næste møde, hvor menighedsrådet har opgaver. Karsten reserverer beboerhuset for kommende orienterings- og opstillingsmøde, samt til høstgudstjeneste og allehelgensgudstjeneste i efteråret.Der har været fælles møde med formændene i Ry-bladet om en fælles annoncering i Ry Ugeblad på en fast attraktiv kirkeside i bladet. Vi er positive og vil gerne deltage med en andel, der svarer til vores antal beboere i sognet i forhold til det samlede antal beboere i Ry-bladet.Dover spørger om vi vil deltage og bidrage til en koncert i november i Dover Kirke med et større klassisk ensemble. Vi er positive, og vores andel må maksimalt udgøre 5 t.kr.Der er fælles studietur den 9. oktober for menighedsrådede og ansatte i Dover, Alling og Tulstrup pastorat. |
| Pkt. 07 Menighedsrådsvalget 2016 | Karsten, Søren og Bent genopstiller.Jette og Helle ønsker ikke at genopstille.Vi vil inden sommerferien finde og opfordre nye potentielle kandidater. |
| Pkt. 08 Udtalelse til Stiftsøvrigheden om lovliggørelse af lille havehus. | Vi har fra stiftet modtaget et større antal bilag om lovliggørelse af lille hus på træstub på Ringvej 24C.Skanderborg Kommune er indstillet på at meddele byggetilladelse til det ansøgte, såfremt Fredningsnævnet meddeler dispensation.Vores indstilling er:Vi er enige i Skanderborgs Kommunes indstilling om lovliggørelse af lille havehus. |
| Pkt. 09Indstilling til provsten om fremtidige pastoratmodeller. | Der var inden mødet udsendt forslag til indstilling om:Menighedsrådets indstilling om fremtidig struktur og samarbejdsrelationer i Ry-bladet.Der var en gennemgang af en række hovedpunkter i forslaget og forslag til indstilling blev godkendt. |
| Pkt. 10Eventuelt | Der var ikke andre punkter til behandling. |
| Pkt. 11 Næste møde(r) | Næste møde onsdag den 24. aug. 2016 og torsdag den 27. oktober 2016 Konstituerende møde for menighedsrådet for den ny valgperiode torsdag den 17. november. |

|  |  |
| --- | --- |
| **Tilstede** | Karsten Iversen, Jette Rasmussen, Søren Sørensen, Bendt Svendsen, Erik Bredmose og Runa Olesen. |
| **Afbud fra** | Helle Echberg |

Alling, den 2/6 2016

underskrifter